Akademický senát STU

19.6.2017

BOD 1

**Študijné programy pre 3. stupeň na UVP STU - Pokročilé materiály s inovatívnym potenciálom**

Predkladá: **Dr.h.c.** **prof. Dr. Ing. Oliver Moravčík**

prorektor

Vypracoval: **prof. Ing. Jozef Janovec, DrSc.**

Zdôvodnenie: Materiál je predkladaný v súvislosti s „Opatreniami na udržateľnosť UVP STU (KR STU 10.02.2016)“.

Návrh uznesenia: AS STU prerokoval predložený materiál „Študijné programy pre 3. stupeň na UVP STU“

A) bez pripomienok

B) s pripomienkami

**Študijné programy pre 3. stupeň na UVP STU**

UVP STU (Science City a CAMBO) vznikol ako centrum excelencie z grantov štrukturálnych fondov Európskej únie, vlády SR a vlastných prostriedkov STU v pomere 80:15:5 v období 2013-2015. Bol schválený Organizačný poriadok UVP STU a ďalšie následné dokumenty požadované grantovou agentúrou, ktorá projekty financovala, a ktoré definujú UVP STU ako súčasť univerzity s výrazne vedecko-výskumným charakterom, pričom vzdelávacie aktivity tejto súčasti sú limitované na 3. stupeň vzdelávania v dvoch oblastiach – materiálové vedy a automatizácia/modelovanie a simulácia.

STU sa zaviazala zabezpečiť trvalú udržateľnosť UVP minimálne po dobu následných 5 rokov po ukončení projektu. Porušenie tohto záväzku má za následok vážne finančné korekcie zo strany poskytovateľa (MŠVVaŠ). V súčasnosti je nevyhnutné predikovať fungovanie UVP minimálne na celkovo 10 rokov, evt. 15 rokov.

V súvislosti s týmto záväzkom STU podáva **žiadosť** o vyjadrenie o spôsobilosti vysokej školy uskutočňovať študijný program oprávňujúci udeliť jeho absolventom akademický titul pre nový študijný programý pre 3. stupeň vzdelávania pre UVP STU s názvom:

* **Pokročilé materiály s inovatívnym potenciálom (odbor 3948-Materiály)**

Študijný program je nový a zameraný práve na oblasti vedy a výskumu, pre ktoré novovzniknuté UVP vytvorili ideálne podmienky na realizáciu.

Motiváciou pre jeho vytvorenie sú pozitívne skúsenosti zainteresovaných pracovísk STU (Materiálovotechnologická fakulta, SlovakION, Centrum pre nanodiagnostiku, Fakulta chemickej a potravinárskej technológie, Fakulta elektrotechniky a informatiky) s realizáciou multidisciplinárneho výskumu a so spoločným využívaním špičkových prístrojov a zariadení nadobudnutých zo štruktúrnych fondov EÚ v rámci budovania UVP. Vďaka tomu tento študijný program umožní prípravu doktorandov s komplexnejším pohľadom na problematiku, s využitím najmodernejších metód ich skúmania a spôsobov využitia ich inovatívneho potenciálu. Vedecké zázemie tvorivých pracovníkov UVP STU je zárukou, že doktorandi získajú možnosť nadväzovať kontakty s uznávanými odborníkmi nielen na Slovensku (napr. v rámci SAV, UK, úspešných výrobných spoločností), ale aj v zahraničí. Špičkové vedecké zázemie dáva aj predpoklad pre očakávanie publikačných výstupov v najvyšších kategóriách.

Študijným jazykom tohto programu bude slovenčina a angličtina.

Miestom realizácie študijného a výskumného procesu budú UVP Bratislava – Trnava.